Sisällys

# Solusisältöjen kelpoisuus

Jokaiselle solulle voidaan määrittää, mitkä syötteet ovat kelvollisia. Solun epäkelvot syötteet torjutaan.

Kelpoisuustarkistus aktivoituu uusia arvoja syötettäessä. Jos epäkelvot arvot on jo aiemmin lisätty soluun, tai jos arvot lisätään soluun joko vedä ja pudota -toiminnolla tai kopioimalla ja liittämällä, kelpoisuustarkistus ei toimi.

Milloin vain voidaan valita Työkalut - Jäljitys ja komennolla Merkitse väärät tiedot saadaan esille ne solut, joissa on epäkelvot arvot.

## Solusisältöjen kelpoisuuden käyttäminen

1. Valitse solut, joissa käytät uutta kelpoisuusehtoa.

2. Valitse Tiedot - Kelpoisuus.

3. Anna Ehto-välilehdellä ehdot uusille soluihin syötettäville arvoille.

4. Valitse vaihtoehto Salli-kentässä.

5. Jos valitset "Kokonaisluvut", sellaiset arvot kuin "12,5" eivät ole sallittuja. Valinta "Päivämäärä" sallii päivämäärätiedot sekä paikallisena päivämäärämuotoiluna että päivämäärän sarjanumerona. Samalla tavalla "Aika"-ehto sallii ajan kellonaikamuodossa, kuten "12:00" tai sarjanumerona. "Tekstin pituus " -ehto vaatii, että solut sallivat vain tekstisyötteitä.

   Valitse "Luettelo", mikäli syötät kelpoisten merkintöjen luettelon.

6. Valitse seuraava ehto Tiedot-kentässä. Tehdystä valinnasta riippuen lisäehtoja voi olla valittavissa.

Kun solun kelpoisuusehdot on määritetty, voidaan käyttää kahta muuta välilehteä viesti-ikkunoiden luomiseen:

- Syöttöohje-välilehdellä annetaan solun ollessa valittuna esitettävälle vihjeelle otsikko ja teksti.

- Virhehälytys-välilehdellä valitaan toiminto, joka tapahtuu virheen sattuessa.

  Jos valitaan toiminnoksi "Pysäytä", epäkelpoja syötteitä ei hyväksytä ja aiempi solun sisältö säilytetään.

  Valitsemalla "Varoitus" tai "Ilmoitus" saadaan esille valintaikkuna, jossa epäkelpo syöte voidaan joko hylätä tai hyväksyä.

  Jos valitaan "Makro", voidaan Selaa-painiketta käyttäen määrittää makro, joka suoritetaan virheen sattuessa.

To display the error message, select Show error message when invalid values are entered.

Sen jälkeen kun solun toimintoja on muutettu Virhehälytys-välilehdellä ja valintaikkuna on suljettu OK-painikkeella, muutos tulee voimaan vasta, kun valitaan joku muu solu.

Aiheeseen liittyvää

Tiedot - Kelpoisuus